stanford-oval/wikipedia huggingface dataset:
Urheilutapahtuman järjestäminen Suomessa
Viranomaisluvat ja -ilmoitukset > Kunnalliset luvat ja ilmoitukset

Maankäyttöön ja mainontaan kaupungin alueella tarvitaan kaupungin/kunnan lupa. Tapahtumapaikan vuokraus voi olla edellytys tapahtuman järjestämiseen. Useimmat luvat kaupunkitilan tilapäiseen muutokseen haetaan rakennusvirastosta. 
Näitä ovat banderollipaikat, mainosluvat, isot tilapäisrakennelmat, poikkeavat liikennejärjestelyt, anniskelualueeksi käyttö. Tapahtuman järjestäjän tulee huolehtia itse alueen siistimisestä tilaisuuden aikana ja välittömästi sen päätyttyä tai tilata palvelu rakennusvirastolta. Rakennusvirasto laskuttaa tilaisuuden järjestäjää tehdyn työn mukaisesti.
Liikuntapaikkojen ja koulualueiden osalta ensisijaisesti liikunta- ja kouluvirastot. Kuvaamiseen saatetaan tarvita lupa.
Tapahtumajärjestäjä on velvollinen toimittamaan pelastuslaitokselle/pelastusviranomaisille pelastus- ja turvallisuussuunnitelman, joka myös tulee hyväksyttää poliisilla. Suunnitelma käsittää mm. tilojen paloturvallisuuden, poistumistiet, sammutuskaluston tarpeen, ensiapuvalmiuden ym. Pelastuslaitoksen sivuilla on opas pienen yleisötapahtuman pelastussuunnitelman laadintaan sekä mallipohja. Neuvoja pelastuslaitokselta
Mitä edellä on kirjoitettu virastoista ja yksiköistä pätee Helsingissä, sekä samansuuntaisesti suurimmissa kaupungeissa.
Viranomaisluvat ja -ilmoitukset > Aluehallinnon luvat ja ilmoitukset

Kunnan ympäristöpalveluista haetaan luvat elintarvikkeiden myyntiin, tarjoamiseen ja valmistukseen sekä ympäristöluvan, jos osallistujia on yli 500. 
Tapahtumista, joihin odotetaan osallistuvan yhtäaikaisesti yli 500 henkeä, on tapahtuman järjestäjän ilmoitettava kirjallisesti ympäristöpalveluihin hyvissä ajoin ennen tilaisuuden alkamista. Ympäristönsuojelulain 118 § (527/2014) edellyttämä ilmoitus (meluilmoitus) tulee tehdä kaupungin kirjaamoon tai sähköiseen asiointijärjestelmään vähintään 30 vuorokautta ennen tapahtuman alkua.
Elintarvikkeiden ulkomyynnissä noudatetaan valtakunnallista Eviran (Elintarviketurvallisuusvirasto) ulkomyyntiohjetta. 
Ympäristöpalvelut on laatinut Eviran ohjeen pohjalta tiiviit ohjeet ruoan valmistukseen ja myyntiin teltoista, sekä marjojen ja vihannesten myyntiin. 
Elintarvikkeita valmistavan, tarjoavan tai myyvän ammattimaisen toimijan on tiedotettava toiminnastaan kirjallisesti 4 arkipäivää ennen tilaisuutta ympäristöpalveluiden elintarviketurvallisuusosastolle, puh. (09) 310 14000. Yksityishenkilöiden ja järjestöjen ei tarvitse tiedottaa vähäriskisestä tilapäisestä toiminnasta etukäteen. Tiedotteen voi tehdä Helsingin kaupungin sähköisessä asiointipalvelussa tai toimittaa sähköisesti osoitteeseen ulkomyynti(at)hel.fi. Tiedottamiseen voi käyttää seuraavaa lomaketta: lomakkeet doc- ja pdf-muodossa. Lomakkeet saatavilla myös Suomi.fi-palvelusta.
Talousvesien, käymälöiden ja jätehuollon järjestäminen, ota yhteys etukäteen ympäristöpalveluiden asiakaspalveluun, päivystävään terveystarkastajaan.
Aluehallintovirastosta haetaan lupa anniskeluun. Huomaa, että anniskeluun tarvitaan myös maanomistajan lupa.
Viranomaisluvat ja -ilmoitukset > Ilmoitukset joukkoliikenteen järjestäjille

Ilmoita suurtapahtumista (vähintään tuhat osallistujaa) joukkoliikennetoimistoon. Ilmoita suurtapahtumista (vähintään 8 000 osallistujaa) VR:lle ja matkahuoltoon sekä taksiorganisaatioihin.
Viranomaisluvat ja -ilmoitukset > Teostomaksut

Teostomaksuista on huolehdittava jos tapahtumassa on muuta kuin paikalla tuotettua muusiikkia.
Tiedottaminen

Nykyaikainen tiedottaminen sisältää tiedottamisen luottoyhteisöille, mediataloille, sosiaaliseen mediaan ja vähemmän vaihtuviin medioihin.
Mediataloille tiedottaminen tehdään sähköpostilla ja faksilla. Luottokumppaneille viestitään keskinäisesti sovituin keinoin. Luottokumppaneita voivat olla vaikkapa alan kaupat, lajiliitot ja muut yhteisöt.
Sosiaalisen mediaan tiedottaminen merkitsee sähköisesti aktiivisille yhteisöille tiedottamista mm. keskustelufoorumeilla, Twitterissä ja Facebookissa.
Luottoyhteisölle tiedottaminen tehdään harrastelijayhteisöille, joiden voidaan oletta olevan kiinnostuneita kertomaan asiasta eteenpäin. Tällaisia voivat olla urheiluseurat ja -liikkeet.
Vähemmän vaihtuvat medialähteetkin kannattaa päivittää. Yksi esimerkki voi olla säännöllisen urheilutapahtuman wikisivun lisääminen / päivittäminen.
Wikipediasta haetaan tapahtuman oma nimikkosivu, mikä tarvittaessa luodaan useamman kerran järjestetylle tapahtumalle. Luodulle nimikkosivulle kannattaa lisätä luokkatiedot, kuten Luokka:Turun urheilutapahtumat), käytä myös luokkaa Suomen urheilutapahtumat. Vakiintuneen suurtapahtuman voi lisätä myös suoraan Suomen urheilutapahtumat -sivulle
Tulospalvelulle valitaan verkkopalvelu. Sellainen voi yksinkertaisimmillaan toimia blogi alustalla. Tuloslista mallipohjia http://pyora68.net/aluekalenteri/Kalenteri2016.html (Arkistoitu – Internet Archive)
Vakuutusjärjestelyt

Tapahtumassa järjestäjä ottaa vastuuvakuutuksen, joka kattaa tapahtumasta kolmannelle osapuolelle aiheutuvat kulut. Talkootyöntekijöille voidaan ottaa talkoovakuutus. Urheilijat urheilevat yleensä omien lajiliiton lisenssivakuutusten turvin.
Daniil Štšenja

Daniil Štšenja, myös Štšenjatev, oli venäläinen sotapäällikkö. Hän osallistui 1400-luvun lopulla ja seuraavan vuosisadan alussa useisiin sotaretkiin ja piiritti muun muassa 1495 Viipuria.
Daniil Tsyplakov

| Mitalit> Maa:  Venäjä.Miesten yleisurheilu.Sisäratojen EM-kilpailut  | Mitalit> Maa:  Venäjä.Miesten yleisurheilu.Sisäratojen EM-kilpailut  | Mitalit> Maa:  Venäjä.Miesten yleisurheilu.Sisäratojen EM-kilpailut  | Maa:  Venäjä> Miesten yleisurheilu. |
| --- | --- | --- | --- |
|  Kultaa | Praha 2015 | korkeushyppy |  |
| Universiadit  | Universiadit  | Universiadit  |  |
|  Kultaa | Gwangju 2015 | korkeushyppy |  |
Daniil Aleksandrovitš Tsyplakov (ven. Даниил Александрович Цыплаков; s. 29. heinäkuuta 1992 Komsomolsk-na-Amure) on venäläinen korkeushyppääjä. Tsyplakovin ulkoratojen ennätys on elokuussa 2014 Saranskissa hypätty 233 ja sisäratojen ennätys helmikuussa 2014 Moskovassa hypätty 234. Tsyplakov edustaa Habarovskij-seuraa.
Tsyplakov voitti kultaa vuoden 2015 sisäratojen EM-kilpailuista Prahasta tuloksella 231. Hän kilpaili myös vuoden 2014 EM-kilpailuissa Zürichissä sijoittuen finaalissa sijalle viisi. Hän oli viides myös Sopotin MM-hallikilpailuissa 2014 ja Pekingin MM-kilpailuissa 2015. Vuoden 2015 kesäuniversiadeista Gwangjusta Tsyplakov saavutti kultaa niin ikään tuloksella 231.
Tsyplakov voitti vuonna 2009 pronssia alle 18-vuotiaiden MM-kilpailuista Brixenistä. Hän on saavuttanut Tampereelta kaksi nuorten arvokisamitalia, kultaa vuoden 2009 Euroopan nuorten kesäolympiafestivaaleilta ja hopeaa vuoden 2013 alle 23-vuotiaiden EM-kilpailuista.
Käännös suomeksi
Vastedda della Valle del Belìce

Vastedda della Valle del Belìce-juustoa.
Vastedda della Valle del Belìce on italialainen Sisiliasta peräisin oleva lampaanmaidosta valmistettava juusto.
Valmistus

Vastedda della Valle del Belìce -juustoa valmistetaan Italian Sisilian saaren länsiosan Valle del Belìcen eli Belìcejoen laakson alueella. Nykyisten sääntöjen mukainen tuotantoalue käsittää osan Agrigenton (Caltabellotta, Menfi, Montevago, Sambuca di Sicilia, Santa Margherita di Belìce e Sciacca), Trapanin (Calatafimi, Campobello di Mazara, Castelvetrano, Gibellina, Partanna, Poggioreale, Salaparuta, Salemi, Santa Ninfa e Vita) ja Palermon maakuntien (Contessa Entellina e Bisacquino) alueesta. Juustoon käytettävä maito saadaan Valle del Belìce-rotuisista lampaista.  Muita rotuja risteyttämällä luodut lampaat tunnetaan hyvästä maidontuotannostaan. Juustolla on nykyisin Euroopan unionin nimisuojajärjestelmän mukainen suojattu alkuperänimitys, jonka kautta esimerkiksi juuston valmistusalue ja valmistustapa on määritelty.
Juustoa valmistettaessa käytetään lampaiden raakamaitoa. Maito lämmitetään 40 °C lämpötilaan. Puuvadissa maitoon lisätään lampaasta valmistettava juoksute, jonka tuloksena alkaa syntyä juustomassaa. Juustomassa pilkotaan rotula-nimisellä työkalulla. Pilkkomisen jälkeen juusto jätetään koreihin (fuscelle) 24–48 tunnin ajaksi, jonka aikana juusto happamoituu. Seuraavassa työvaiheessa juustomassaa leikellään ja se upotetaan heraan tai kuumaan veteen puuastiassa (piddiaturi) noin 3–7 minuutin ajaksi. Juusto "kehrätään" puuastioissa puista lastaa (vaciliatuma) käyttäen. Kehrätty juusto punotaan ja asetellaan syville lautasille. Juustojen tasoittuessa ja lautasia käänneltäessä juusto saa sille lopullisen tyypillisen muotonsa. Viimeisessä työvaiheessa juustot suolataan suolaliuoksessa. Juustoa tuotetaan vuosittain noin 25 tonnia ja suurin osa tuotannosta myydään lähellä tuotantoaluetta.
Piirteet

Valmiiden juustojen tulee säädöksien mukaisesti olla leveydeltään 15-17 cm, korkeudeltaan 3-4 cm ja painoltaan 500-700 g. Juustolla on sileä norsunluunvalkoinen kuori. Juuston sisältö on valkoista ja rakenteeltaan pehmeää. Juustolla on tyypillinen lampaan raakamaidosta valmistettavien juustojen maku. Valmista juustoa voidaan syödä sellaisenaan tai esimerkiksi salaatin kera. Juusto sopii myös aineosaksi moniin Välimeren keittiön ruokalajeihin.
| Ravintoarvot> Ravintoarvo | Ravintoarvot> per 100 g | Ravintoarvot>  |
| --- | --- | --- |
| Energiaa | 999 kJ/239 kcal |  |
| Proteiinia | 26 g |  |
| Rasvaa | 25 g |  |
| Suolaa | 0,77 g |  |
| Natriumia | 0,67 g |  |
| Kalsiumia | 870 mg |  |
| CLA | 68 mg |  |
Aiheesta muualla

Consorzio di tutela della Vastedda della valle del Belìce DOP (Arkistoitu – Internet Archive) (italiaksi) (englanniksi)
Didi (jalkapalloilija, 2001)

Didi (oik. Dieudonné Gaucho Debohi, s. 15. tammikuuta 2001 Kouibly, Norsunluurannikko) on norsunluurannikkolainen jalkapalloilija, joka pelasi lainalla Helsingin Jalkapalloklubissa ja sen reservijoukkue Klubi 04:ssä vuonna 2021.
Didi pelasi HJK:n joukkueessa Suomen Cupin finaalissa 2021, jossa hän tuli vaihdosta kentälle 55. minuutilla Sebastian Dahlströmin tilalle. HJK hävisi ottelun rangaistuspotkukilpailun jälkeen 0–1 (4–5).
Lainapestinsä jälkeen Didi siirtyi takaisin pelaamaan Norsunluurannikolle. Vuonna 2022 hän siirtyi Ranskaan SM Caenin B-joukkueeseen.
Didenko

| Didenko |
| --- | --- |
 Didenko
 Koordinaatit: 14°7′24″N, 9°30′11″W 
Valtio:  Mali
Alue:  Kayesin alue
Piiri:  Kitan piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  912 km²
Väkiluku (2009):  9 900
Infobox OKVirheellinen NIMI-arvo: 
Didenko (myös Didanko, Dindenko, Dindanko) on maalaiskunta ja sen keskuskylä Kayesin alueen Kitan piirissä Malissa. Se sijaitsee 150 kilometriä Kitasta pohjoiseen. Kunnassa on 9 900 ja kylässä 1 200 asukasta (vuonna 2009).
Didenkon kunnan pinta-ala on 912 neliökilometriä. Se rajoittuu pohjoisessa Kitan piirin Guémoukouraban, idässä Madinan, etelässä Namala Guimban ja Saboulan ja lännessä Kourouninkoton ja Djougounin kuntiin. Maisemaa leimaavat tasangot ja ylängöt. Pysyviä vesistöjä ei ole. Seutu kuuluu Sahelin vyöhykkeeseen. Etelärajalla sijaitsee Boucle du Baoulén kansallispuisto.
Kuntaan kuuluu seitsemän kylää, joista neljässä asuu mandinkoja, kahdessa kakoloja ja yhdessä bambaroita. Lisäksi on fulbeja, soninkeja ja maureja.
Didenkosta johtaa paikallistie RR5 Kitaan. Väestön pääelinkeinot ovat maanviljely ja karjanhoito. Tärkeimmät viljelykasvit ovat durra, maissi, hirssi ja maapähkinä. Kotieläimiä ovat naudat, lampaat, vuohet, aasit, hevoset ja siipikarja. Lisäksi harjoitetaan keräilyä, käsityöammatteja ja pienimuotoista kaupankäyntiä.
Dean O’Banion

| Charles Dean O’Banion |
| --- | --- |
 Dean O'Banion vuonna 1921
Henkilötiedot
Syntynyt: 1. tammikuuta 1898 Maroa, Illinois, Yhdysvallat
Kuollut: 10. marraskuuta 1924 (32 vuotta) Chicago, Illinois, Yhdysvallat
Muut tiedot
Organisaatio:  North Side Gang
Dean O’Banion, koko nimeltään Charles Dean O’Banion (8. heinäkuuta 1892, Maroa, Illinois – 10. marraskuuta 1924, Chicago) oli yhdysvaltalainen gangsteri ja kieltolain aikainen salakuljettaja. Lehdissä häntä kutsuttiin yleensä nimellä Dion O’Banion. O’Banion oli 1920-luvun alussa Chicagon pelätyimmän jengin, North Side Gangin, pomo. Hänen pahimpia kilpailijoitaan olivat Johnny Torrio ja Al Capone.
Noin vuonna 1900 O'Banion muutti äitinsä kuoltua Chicagon North Siden kaupunginosaan, jossa asui paljon amerikanirlantilaisia. Seutu oli huonomainenen, ja O'Banion  perusti teini-ikäisenä katujengin kolmen muun naapuruston pojan kanssa. He olivat Earl ”Hymie” Weiss, Vincent ”The Schemer” Drucci ja George ”Bugs” Moran. Vuonna 1909 O’Banion pidätettiin ryöstöstä ja päällekarkauksesta.
O'Banion oli alun perin pikkurikollinen, mutta nousi kieltolain aikana Chicagon parhaiden tislaamojen ja panimoiden johtoon. Hän hallitsi salakuljetusta ja alkoholin jakelua North Sidella. O'Bannion toimitti kiellettyä alkoholia Gold Coastille sekä Chicagon muodikkaisiin klubeihin ja ravintoloihin. O'Bannion piti päämajaansa kukkakaupassa osoitteessa 738 North State Street. Eräänä päivänä kauppaan saapui kolme miestä muka hakemaan hautajaiskukkia. He ampuivat O'Banionin kuoliaaksi lähietäisyydeltä. Miehet olivat luultavasti Torrion tai Caponen lähettämiä. O'Banionin ylellisiin hautajaisiin osallistui noin 15 000 ihmistä, mukaan lukien Torrio ja Capone.
Van Halen III

| Van Halen III Van Halen |
| --- | --- | --- |

Studioalbumin tiedot
 Äänitetty : 1997
 Julkaistu: 1998 17. maaliskuuta
 Tuottaja(t): Bruce Fairbairn
 Tyylilaji: hard rock
 Kesto: 65.10
 Levy-yhtiö: Warner Bros. Records
Listasijoitukset
  11.
Van Halenin muut julkaisut
| The Best of Volume I (1996) | Van Halen III (1998) | The Best of Both Worlds (2004) |
Singlet albumilta Van Halen III
 ”Without You” Julkaistu: 19. helmikuuta 1998  ”One I Want” Julkaistu: huhtikuu 1998  ”Fire in the Hole” Julkaistu: heinäkuu 1998
Van Halen III on hard rock -yhtye Van Halenin yhdestoista studioalbumi vuodelta 1998. Se myi kultaa Yhdysvalloissa. Albumi on Van Halenin levyistä ainoa, jolla vokalistina laulaa Extreme-yhtyeen Gary Cherone. Albumin tunnetuin kappale lienee singlenäkin menestynyt Without You, joka käväisi Mainstream Rock Tracks -listan ykkösenä. Kappale Fire in the Hole oli myös mukana Tappava ase 4 -elokuvan soundtrackilla.
Kappalelista

Neworld – 1.45
Without You – 6.30
One I Want – 5.30
From Afar – 5.24
Dirty Water Dog – 5.27
Once – 7.42
Fire in the Hole – 5.31
Josephina – 5.42
Year to the Day – 8.34
Primary – 1.27
Ballot or the Bullet – 5.42
How Many Say I – 6.04
Albumi

Billboard (Pohjois-Amerikka)
| Vuosi | Lista | Sijoitus |
| --- | --- | --- |
| 1998 | The Billboard 200 | 4 |
| 1998 | Top Canadian Albums | 4 |
Singlet

Billboard (Pohjois-Amerikka)
| Vuosi | Single | Lista | Sijoitus |
| --- | --- | --- | --- |
| 1998 | "Fire In The Hole" | Mainstream Rock Tracks | 6 |
| 1998 | "One I Want" | Mainstream Rock Tracks | 27 |
| 1998 | "Without You" | Mainstream Rock Tracks | 1 |
Kokoonpano > Van Halen

Gary Cherone - laulu
Eddie Van Halen - kitara
Michael Anthony - basso
Alex Van Halen - rummut
Dean Saunders

Dean Saunders (s. 21. kesäkuuta 1964 Swansea, Wales) on walesilainen jalkapalloilija ja jalkapallovalmentaja. Hän pelasi hyökkääjänä. Hän edusti Walesin maajoukkuetta 75 ottelussa vuosina 1986–2001 ja teki maaotteluissa 22 maalia.
Saunders edusti pelaajauransa aikana useita seuroja eikä viipynyt missään kolmea vuotta pidempään. Hänen seurojaan olivat Swansea City vuosina 1982–1985, Cardiff City lainasopimuksella vuonna 1985, Brighton & Hove Albion 1985–1987, Oxford United 1987–1988, Derby County 1988–1991, Liverpool 1991–1992, Aston Villa 1992–1995, turkkilainen Galatasaray 1995–1996, Nottingham Forest 1996–1997, Sheffield United 1997–1998, portugalilainen Benfica 1998–1999 sekä Bradford City 1999–2001.
Managerina Saunders on toiminut Wrexhamissa vuosina 2008–2011, Doncaster Roversissa 2011–2013, Wolverhampton Wanderersissa kevätkauden 2013, Crawley Townissa 2014–2015 sekä Chesterfieldissä toukokuusta 2015 saman vuoden joulukuuhun.
Dean Smith

| Mitalit | Mitalit | Mitalit |  |
| --- | --- | --- | --- |
|  Dean Smith |  Dean Smith |  Dean Smith |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Helsinki 1952 | 4 × 100 m |  |
Dean Smith (15. tammikuuta 1932 Breckenridge, Texas – 24. kesäkuuta 2023) oli yhdysvaltalainen yleisurheilija, joka voitti 4 × 100 metrin viestijuoksun Helsingin olympialaisissa. Samoissa olympialaisissa hän oli neljäs 100 metrin juoksussa. Hän kokeili amerikkalaisen jalkapallon pelaamista ammattilaistasolla joukkueissa Los Angeles Rams ja Pittsburgh Steelers. Urheilu-uransa jälkeen Smith esiintyi useissa tv-sarjoissa ja lännenelokuvissa, pääosin sijaisnäyttelijänä. Näitä elokuvia olivat muun muassa Alamo, The Comanceros, Näin valloitettiin Villi Länsi, McClintock, Rio Conchos, Big Jake ja El Dorado. Hän esiintyi myös useissa televisio-ohjelmissa, joita olivat muun muassa Tales of Wells Fargo, Maverick, Gunsmoke, Lawman, Have Gun Will Travel ja Walker, Texasista.
Smith sai uransa aikana epävirallisen nimityksen stunttimiesten Hall of Fameen. Hän teki töitä myös rodeossa ja saavutti siinä useita palkintoja.
Constantin Ahnger

Constantin Ahnger vuonna 1934.
Constantin Ahnger ['aŋŋer] (10. marraskuuta 1855 Kuopio – 27. kesäkuuta 1942 Helsinki) oli suomalainen insinööri ja entomologi, arvoltaan hovineuvos. Hän työskenteli Venäjällä yli 40 vuotta rautatievirkailijana ja teki tutkimusmatkoja Siperiaan, Afganistaniin, Turkestniin ja Mustanmeren ympärysmaihin sekä Brasiliaan. Hän keräsi kymmenientuhansien yksilöiden hyönteiskokoelman, jonka hän pääosin lahjoitti Helsingin yliopiston museolle. Hän perusti museot Irkutskiin ja Taganrogiin. Hänen mukaansa on nimetty kaksi hyönteissukua ja 33 hyönteislajia.
Laulaja Alexandra Ahnger oli Constantin Ahngerin sisar.
Aiheesta muualla

Ahnger, Constantin hakuteoksessa Uppslagsverket Finland (2012). (ruotsiksi)
"Minä en ole elänyt turhaan" - Suomalainen hovineuvos kerää 60,000 hyönteistä, perustaa museoita ympäri Venäjää ja matkustaa aasilla erämaitten poikki, Suomen Kuvalehti, 11.07.1936, nro 28, s. 22, Kansalliskirjaston digitaaliset aineistot
Constantijn Huygens

| Constantijn Huygens |
| --- | --- |
 Constantijn Huygens. Maalaus: Jan Lievens, noin 1628.
Henkilötiedot
Syntynyt: 1596
Kuollut: 1687 (90–91 vuotta)
Kansalaisuus:  Alankomaat
Ammatti:  runoilija
Kirjailija
Äidinkieli: hollannin kieli
Tuotannon kieli: latina, hollanti ym.
Aiheesta muualla
Löydä lisää kirjailijoitaKirjallisuuden teemasivulta
Constantijn Huygens (1596–1687) oli alankomaalainen runoilija. Hän palveli Oranian sukua sihteerinä, neuvosherrana ja laskumestarina sekä teki lähettiläänä matkoja Italiaan ja Englantiin. Hän kirjoitti lyyrisiä runoja useilla kielillä, joista latinankieliset koottiin kokoelmaan Momenta desultoria (1644), hollanninkieliset kokoelmaan Korenbloemen (1658). Hän jätti jälkeensä kirjoittamansa omaelämäkerran De vita propria (1817) ja muistelmia Mémoires (1883) sekä päiväkirjan Dagboek (1884–1885).
Matemaatikko Christian Huygens oli hänen poikansa.
Aiheesta muualla

Kuvia tai muita tiedostoja aiheesta Constantijn Huygens Wikimedia Commonsissa
Dean Prentice

| Dean Prentice |
| --- | --- |

Henkilötiedot
Syntynyt: 5. lokakuuta 1932 Schumacher, Ontario
Kuollut: 2. marraskuuta 2019 (87 vuotta) Cambridge, Ontario
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  180 cm
Paino:  75 kg
Pelaajaura
Pääsarjaura:  1952–1974
Seurat:  New York Rangers (NHL) Boston Bruins (NHL) Detroit Red Wings (NHL) Pittsburgh Penguins (NHL) Minnesota North Stars
Dean Sutherland Prentice (5. lokakuuta 1932 Schumacher, Ontario – 2. marraskuuta 2019 Cambridge, Ontario) oli kanadalainen jääkiekkoilija, pelipaikaltaan vasen laitahyökkääjä.
Prentice pelasi NHL:ssä 22 kautta vuosina 1952–1974 edustaen tänä aikana New York Rangersia, Boston Bruinsia, Detroit Red Wingsia, Pittsburgh Penguinsia sekä Minnesota North Starsia.
Prentice pelasi NHL:n runkosarjassa 1378 ottelua joissa teki tehopisteet 391+469=860 ja sai 484 jäähyminuuttia.
Deanin veli Eric Prentice pelasi kaudella 1943–1944 5 ottelua Toronto Maple Leafsissa. Eric on Maple Leafsin historian nuorin pelaaja.
Cult Records

| Cult Records |
| --- | --- |

Perustettu:  2009
Perustajat:  Julian Casablancas
Tyylilajit:  alternative rock, indie rock, uusi aalto
Kotimaa:   Yhdysvallat
Kotisivu
Infobox OKNimi-testi OK: 
Cult Records on Julian Casablancasin omistama yhdysvaltalainen itsenäinen levy-yhtiö. The Strokes-yhtyeestä tunnettu Casablancas perusti sen vuonna 2009.
Nykyiset artistit

| --- | --- |
 Cerebral Ballzy  Exhibition  The Growlers  Har Mar Superstar  Jehnny Beth  Julian Casablancas+The Voidz :  Karen O  Promiseland  The Strokes  Songhoy Blues  Rey Pila 
Lähde:
Aiheesta muualla

Cult Recordsin viralliset kotisivut (englanniksi)
Danijel Milićević

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Danijel Milićević
Syntymäaika: 5. tammikuuta 1986 (ikä 38)
Syntymäpaikka: Bellinzona, Sveitsi
Pelipaikka: keskikenttäpelaaja
Pituus: 171 senttimetriä
Seura
Seura: Gent
Pelinumero: 77
Seurat
| Vuodet | Seura | O | (M) |
| 2004–2005 | Lugano | 27 | (4) |
| 2006–2008 | Yverdon | 72 | (6) |
| 2008–2011 | Eupen | 81 | (16) |
| 2011–2013 | Charleroi | 75 | (10) |
| 2014– | Gent | 57 | (12) |
 Seurajoukkueuran tilastot kattavat vain kansalliset sarjat, päivitetty 16. joulukuuta 2015.
Danijel Milićević (s. 5. tammikuuta 1986 Bellinzona, Sveitsi) on sveitsiläinen jalkapalloilija. Hän edustaa belgialaista Genttiä ja on pelipaikaltaan keskikenttäpelaaja.
Milićević siirtyi belgilaisseura Genttiin kauden 2013–2014 talvitauolla Charleroista.
Aiheesta muualla

Danijel Milićević Transfermarkt-sivustolla
Creative Assembly

| Creative Assembly |
| --- | --- |

Perustettu:  1987
Kotipaikka:   Horsham, West Sussex
Toimiala:  videopeliteollisuus
Tuotteet:  videopelit
Emoyhtiö:  Sega
Kotisivu:  creative-assembly.com
Infobox OKVirheellinen NIMI-arvo: 
Creative Assembly on vuonna 1987 perustettu isobritannialainen videopelejä kehittävä yritys. Yrityksen tunnetuimpia nimekkeitä ovat muun muassa Total War -strategiapelisarja, Spartan: Total Warrior ja Alien: Isolation.
Historia

Creative Assemblyn perusti Tim Ansell vuonna 1987. Ansell aloitti tekemällä käännöksiä Spectrumille ja Sega Mega Drivelle julkaistuista peleistä PC:lle. Hän työskenteli kaksi vuotta kotoaan ennen toimistotilan hankkimista ja muiden palkkaamista.
Maaliskuussa 2005 Creative Assembly siirtyi Segan omistukseen.
Marraskuussa 2023 studio kertoi keskittyvänsä jatkossa reaaliaikaisiin strategiapeleihin. Yhtiö perui Hyenas-projektin syyskuussa vuosien kehityksen jälkeen kun pelin demoa oli esitelty messuilla. Tämä johti irtisanomisiin studiosta.